CELEX: 62017TN0742
Language: sl
Date: 2017-11-09 00:00:00
Title: Zadeva T-742/17: Tožba, vložena 9. novembra 2017 – Kim in drugi/Svet

15.1.2018   
            
            
               SL
            
            
               Uradni list Evropske unije
            
            
               C 13/28
            
         Tožba, vložena 9. novembra 2017 – Kim in drugi/Svet
   (Zadeva T-742/17)
   (2018/C 013/43)
   Jezik postopka: angleščina
   
      Stranke
   
   
      Tožeče stranke: Il-Su Kim (Pjongjang, Severna Koreja.), Song-Sam Kang (Hamburg, Nemčija), Chun-Sik Choe (Pjongjang), Kyu-Nam Sin (Pjongjang) in Chun-San Pak (Pjongjang) (zastopniki: M. Lester, QC, S. Midwinter, QC, T. Brentnall in A. Stevenson, solicitors)
   
      Tožena stranka: Svet Evropske unije
   
      Predloga
   
   Tožeče stranke Splošnemu sodišču predlagajo, naj:
   
               —
            
            
               Uredbo Sveta 2017/1509 z dne 30. avgusta 2017 o omejevalnih ukrepih proti Demokratični ljudski republiki Koreji in razveljavitvi Uredbe (ES) št. 329/2007 v delu, v katerem se nanaša nanje, razglasi za nično;
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo šest tožbenih razlogov.
   
               1.
            
            
               Prvi tožbeni razlog: tožena stranka ni navedla ustreznih ali zadostnih razlogov za uvrstitev tožečih strank.
            
         
               2.
            
            
               Drugi tožbeni razlog: tožena stranka je storila očitno napako z ugotovitvijo, da so bila v primeru tožečih strank vsa merila za zajem z izpodbijanim ukrepom izpolnjena; ni dejanske podlage za njihovo uvrstitev.
            
         
               3.
            
            
               Tretji tožbeni razlog: tožena stranka je kršila pravico tožečih strank do enakega obravnavanja.
            
         
               4.
            
            
               Četrti tožbeni razlog: tožena stranka je kršila pravico tožečih strank do obrambe, ker jim ni posredovala dokazov, na katere se je oprla, preden je tožeče stranke ponovno uvrstila na seznam.
            
         
               5.
            
            
               Peti tožbeni razlog: tožena stranka je kršila pravo o varstvu osebnih podatkov.
            
         
               6.
            
            
               Šesti tožbeni razlog: tožena stranka je neupravičeno in nesorazmerno kršila temeljne pravice tožečih strank, vključno s pravico do varstva lastnine, pravico do varstva svobodne gospodarske pobude in pravico do varstva ugleda.